Renaissance World Tour

Renaissance World Tour oli yhdysvaltalaisen laulaja Beyoncén yhdeksäs konserttikiertue. Kiertue alkoi 10. toukokuuta 2023 Tukholmasta Ruotsista ja päättyi 1. lokakuuta 2023 Kansas Cityyn Missouriin Yhdysvalloissa. Kiertueeseen kuului kokonaisuudessaan 56 stadionkonserttia ympäri Eurooppaa ja Pohjois-Amerikkaa. Billboard Boxscoren mukaan kiertue tuotti yhteensä 579 miljoonaa dollaria ja myi yhteensä 2,7 miljoonaa lippua. 
Kiertue tuki Beyoncén seitsemättä studioalbumia "Renaissance". 
Taustaa.
Huhut kiertueesta varmistuivat, kun kiertueelle huutokaupattiin 50000 dollarilla lippupaketti vuoden 2022 Wearable Art Gaalassa. Paketti sisälsi kaksi lippua konserttiin sekä ensimmäisen luokan lentoliput, kolmen yön hotellimajoituksen sekä Beyoncén äidin, Tina Knowlesin johtaman kierroksen konsertin kulisseissa. Kiertue julkaistiin virallisesti 1. helmikuuta 2023 Beyoncén kotisivuilla ja sosiaalisen median palvelu Instagramin kautta.
Beyoncé vuokrasi Pariisin Nanterressa sijaitsevan Paris La Défense Arenan harjoitellakseen kiertuetta varten.
Tuotanto.
Esitys.
Kiertueen esitykset kestivät kahden ja puolen tunnin ja kolmen tunnin välillä. Konsertin oli jaettu seitsemään eri osioon. Konsertin aikana Beyoncé esittää suurimman osan "Renaissance-"albumin kappaleista. 
Esityksessä nähtiin robotteja, pyrotekniikkaa ja ultraviolettitekniikkaa. Lisäksi se hyödynsi useita lavasteita kuten metallista panssarivaunua sekä suurikokoisia ilmalla täytettyjä veistoksia. 
Beyoncé esitti kappaleet ”Plastic Off the Sofa” ja ”Virgo’s Groove” suurikokoisen simpukan sisällä. Simpukan ja Loewen suunnitteleman vartalopuvun, jota Beyoncé käytti osion aikana, on katsottu olevan viittaus myyttiin roomalaisen Venus-jumalattaren syntymästä ja italialaisen taidemaalari Botticellin maalaamaan ”Venuksen syntymä” maalaukseen vuodelta 1485.
29. toukokuuta alkaen Beyoncé esitti konsertin avausosiossa tribuutin samana vuonna kuolleelle laulaja Tina Turnerille laulamalla tämän kappaleen ”River Deep, Mountain High”. Beyoncé on useaan otteeseen maininnut Turnerin idolikseen ja kertonut tämän vaikuttaneen isosti hänen musiikkiinsa. 
Kiertueen aikana Beyoncén seuraksi lavalle nousivat muun muassa Kendrick Lamar, Diana Ross ja Megan Thee Stallion.
Lava.
Kiertueen lavan suunnitteli englantilainen lavastaja Es Devlin yhteistyössä Beyoncén ja tämän luovan tiimin kanssa. Kiertueen lava koostui kahdesta eri alustasta, joita yhdistää suora ramppi. Pienemmän, ”B-lavan” ympärillä oli ympyrän muotoinen aidattu ”Club Renaissance” -VIP-alue. 
Puvustus.
Esitykseen sisältyy useita asunvaihdoksia. Beyoncé käytti kiertueellaan 148 erilaista mittatilaustyönä valmistettua asua, asuja tarjosivat lukuisat muotitalot Balenciagasta Loeween. Kiertueen puvustus pyrki kunnioittamaan jokaisen konsertti maan tai kaupungin paikallisia suunnittelijoita. Esimerkiksi Lontoossa Beyoncé nähtiin Stella McCartneyn suunnittelemassa puvussa ja Amsterdamissa hänellä oli yllään alankomaalaisen muotisuunnittelijan Iris van Herpenin luoma mekko. Kiertueen stylistinä toimi Shiona Turini.
Kappalelista.
Kappalelista Tukholman konsertista 10. toukokuuta:
Opening act
"”The Signboard” (video)"
Renaissance
"”Renaissance interlude”" "(video)" 
Motherboard
"”Motherboard interlude” (video)"
Opulence
"”Opulence interlude” (video)"
Anointed
"”Anointed interlude” (video)"
Anointed Pt. II
"”Greenscreen interlude”" (video)
Mind Control
"”Mind Control interlude”" (video)
Encore
Kiertuepäivät.
Renaissance World Tour käsitti kokonaisuudessaan 56 konserttia, 35 Pohjois-Amerikassa ja 21 Euroopassa.